b'\n_START_ARTICLE_\nMiran Gorin\xc5\xa1ek\n_START_SECTION_\n\xc5\xa0ola in \xc5\xa1tudij\n_START_PARAGRAPH_\nGorin\xc5\xa1ek je obiskoval Osnovno \xc5\xa1olo Ob Dravinji v Slovenskih Konjicah. Kasneje se je vpisal na gimnazijo Celje in po kon\xc4\x8dani gimnaziji \xc5\xa1olanje nadaljeval na Biotehni\xc5\xa1ki fakulteti v Ljubljani, smer agronomija. Diplomiral je leta 1984.\n_START_SECTION_\nZa\xc4\x8detki\n_START_PARAGRAPH_\nSvojo slu\xc5\xbebeno pot je za\xc4\x8del na Kmetijski zadrugi v Slovenskih Konjicah. Kasneje je dve leti delal tudi kot strokovni pospe\xc5\xa1evalec prodaje agrokemijskih izdelkov v Cinkarni Celje. V letu 1989 se je zaposlil na Ob\xc4\x8dini Slovenska Bistrica - \xc4\x8dlan izvr\xc5\xa1nega sveta za agro\xc5\xbeivilstvo, predstojnik oddelka za kmetijstvo, referent za denacionalizacijo. Leta 1993 se je Gorin\xc5\xa1ek vrnil v doma\xc4\x8de Konjice, kot ob\xc4\x8dinski in\xc5\xa1pektor za kmetijstvo in vodno gospodarstvo. Po reorganizaciji dr\xc5\xbeavne uprave je deloval na Ministrstvu za kmetijstvo, gozdarstvo in prehrano, v notranji organizacijski enoti In\xc5\xa1pektorat RS za kmetijstvo, gozdarstvo in hrano kot kmetijski in\xc5\xa1pektor. Od maja leta 2001 je bil vodja OE Celje ter namestnik direktorja kmetijske in\xc5\xa1pekcije.\n_START_SECTION_\nPoliti\xc4\x8dno udejstvovanje\n_START_PARAGRAPH_\nGorin\xc5\xa1ek je bil na lokalnih volitvah leta 2006 izvoljen za \xc5\xbeupana. V drugem krogu je prejel kar 80,92\xc2\xa0% glasov. Njegov protikandidat, Rudolf Petan (SDS), pa le 19,08\xc2\xa0%._NEWLINE_Leta 2010 in 2014 pa je zmagal \xc5\xbee v prvem krogu. Leta 2010 je prejel 78.68\xc2\xa0% glasov (protikandidata: Stanislav Podplatan (NSi) - 11, 24\xc2\xa0%, Jure Arnu\xc5\xa1 (SD) - 10,08\xc2\xa0%. Na zadnjih lokalnih volitvah, leta 2014, je v prvem krogu slavil z 68,60\xc2\xa0%, medtem ko sta Aleksandra Tehovnik (SMC) in Stanislav Podplatan (KDS) prejela 21,40\xc2\xa0% oz. 10,00\xc2\xa0% vseh glasov.'